CELEX: 22001A0104(01)
Language: el
Date: 2001-01-04 00:00:00
Title: Ανταλλαγή επιστολών μεταξύ της Παγκόσμιας Οργάνωσης Υγείας και της Επιτροπής των Ευρωπαϊκών Κοινοτήτων αναφορικά με την εδραίωση και την εντατικοποίηση της συνεργασίας - Υπομνημα αναφορικά με το πλαίσιο και τις ρυθμίσεις για τη συνεργασία της Παγκόσμιας Οργάνωσης Υγείας και της Επιτροπής των Ευρωπαϊκών Κοινοτήτων

Avis juridique important

|

22001A0104(01)

Ανταλλαγή επιστολών μεταξύ της Παγκόσμιας Οργάνωσης Υγείας και της Επιτροπής των Ευρωπαϊκών Κοινοτήτων αναφορικά με την εδραίωση και την εντατικοποίηση της συνεργασίας - Υπομνημα αναφορικά με το πλαίσιο και τις ρυθμίσεις για τη συνεργασία της Παγκόσμιας Οργάνωσης Υγείας και της Επιτροπής των Ευρωπαϊκών Κοινοτήτων  

Επίσημη Εφημερίδα αριθ. C 001 της 04/01/2001 σ. 0007 - 0011

Ανταλλαγή επιστολώνμεταξύ της Παγκόσμιας Οργάνωσης Υγείας και της Επιτροπής των Ευρωπαϊκών Κοινοτήτων αναφορικά με την εδραίωση και την εντατικοποίηση της συνεργασίας(2001/C 1/04)Α. ΕΠΙΣΤΟΛΗ ΑΠΟ ΤΗΝ ΠΑΓΚΟΣΜΙΑ ΟΡΓΑΝΩΣΗ ΥΓΕΙΑΣΚύριε,Κατά το προηγούμενο έτος πραγματοποιήθηκε σειρά συζητήσεων μεταξύ της Παγκόσμιας Οργάνωσης Υγείας και της Ευρωπαϊκής Επιτροπής στις οποίες τονίστηκε η ανάγκη από τις δύο πλευρές για περαιτέρω ανάπτυξη και εντατικοποίηση της συνεργασίας τους. Η επίσκεψή μου στην Ευρωπαϊκή Επιτροπή λίγο μετά την εκλογή μου στη θέση του γενικού διευθυντή της ΠΟΥ και η δεύτερη επίσκεψή μου φέτος, μου επέτρεψε να τονίσω τη σημασία που προσδίδω στη διαμόρφωση της όσο το δυνατόν στενότερης συνεργασίας της οργάνωσής μου με την Ευρωπαϊκή Επιτροπή και με βοήθησε να εντοπίσω πολλούς στόχους της πολιτικής για τους οποίους μπορούμε να συνεργαστούμε καθώς και διαδικασίες για την εξασφάλιση ότι η συνεργασία μας διεξάγεται αποτελεσματικά και αποδοτικά.Έως σήμερα η συνεργασία μας βασίστηκε στην ανταλλαγή επιστολών το 1982 μεταξύ των Ευρωπαϊκών Κοινοτήτων, τις οποίες εκπροσώπησε ο κ. I. Richards, τότε μέλος της Ευρωπαϊκής Επιτροπής και της ΠΟΥ την οποία εκπροσώπησε ο κ. H. Mahler, τότε γενικός διευθυντής. Αυτή η ανταλλαγή επιστολών επιβεβαίωσε προηγούμενη ανταλλαγή μεταξύ της Ευρωπαϊκής Επιτροπής και της περιφερειακής επιτροπής για την Ευρώπη της ΠΟΥ η οποία ολοκληρώθηκε το 1972. Το 1992 συντάχθηκε μια κοινή δήλωση πρόθεσης μεταξύ του κ. J. Prat, τότε γενικού διευθυντή της ΓΔ I της Ευρωπαϊκής Επιτροπής και του κ. M. Abdelmoumène, τότε αναπληρωτή γενικού διευθυντή της ΠΟΥ ενόψει της ενίσχυσης της συνεργασίας της Ευρωπαϊκής Επιτροπής και της ΠΟΥ. Η συνεργασία των δύο πλευρών προχώρησε με γοργούς ρυθμούς υπό τότε και είχε πράγματι πολύ ικανοποιητικά αποτελέσματα σε πολλούς τομείς, ιδιαίτερα στην έρευνα για την υγεία, την αναπτυξιακή και ανθρωπιστική βοήθεια, το περιβάλλον, τις χημικές ουσίες, την παραγωγή και την ασφάλεια των τροφίμων, την επίβλεψη των μεταδοτικών ασθενειών και την παρακολούθηση της υγείας.Ωστόσο σημαντικές πολιτικές, κοινωνικές, οικονομικές, δημογραφικές, περιβαλλοντικές και επιστημονικές εξελίξεις έχουν συντελεστεί μετά τις προηγούμενες ανταλλαγές επιστολών και την κοινή δήλωση πρόθεσης· οι εξελίξεις αυτές έχουν αλλάξει τον τρόπο με τον οποίο αντιλαμβανόμαστε και ενεργούμε σε θέματα υγείας και ασθενειών, ανέδειξαν νέα και περιπλοκότερα προβλήματα και πολλές προκλήσεις στις οποίες πρέπει να ανταποκριθούμε με ταχύτητα και αποτελεσματικότητα. Πιο πρόσφατα η ΠΟΥ διήλθε μια περίοδο ριζικής αναδιάρθρωσης με σκοπό να καταστεί πιο αποτελεσματική και ευαίσθητη προς τις ανάγκες των μελών της· επίσης η έναρξη ισχύος της συνθήκης του Άμστερνταμ ανέθεσε στην Κοινότητα νέες και ευρύτερες αρμοδιότητες στον τομέα της υγείας.Η Ευρωπαϊκή Επιτροπή και η ΠΟΥ έχουν ρόλους και καθήκοντα που επεκτείνονται παγκοσμίως. Αν και η φύση τους, τα μέσα και οι διαδικασίες είναι διαφορετικά έχουν ωστόσο κοινά συμφέροντα σε πολλούς τομείς που συνδέονται με την υγεία. Και οι δύο φορείς έχουν δεσμευθεί να αγωνίζονται για ένα υψηλότερο επίπεδο προστασίας της υγείας του ανθρώπου και για τη βελτίωση της υγείας. Από την αποτελεσματική συνεργασία τους σε αυτόν τον κόσμο που έχει αλλάξει και αλλάζει ακόμα, μπορούν να προκύψουν πολλά καλά όχι μόνο για τα κράτη μέλη της ΕΕ που είναι όλα μέλη της ΠΟΥ αλλά και για άλλες χώρες που εκπροσωπούνται στην ΠΟΥ. Τα κράτη μέλη των Ευρωπαϊκών Κοινοτήτων και της ΠΟΥ επνειλημμένα υπογράμμισαν την ανάγκη για μια τέτοια συνεργασία και την επιθυμία να αποφύγουν περιττή επικάλυψη στις προσπάθειές τους κατά την επιδίωξη κοινών στόχων.Για τους λόγους αυτούς προτείνω να ενισχύσουμε και να εντείνουμε το πλαίσιο συνεργασίας, με μια νέα ανταλλαγή επιστολών, τόσο όσον αφορά τομείς και προτεραιότητες όσο και διαδικασίες και ρυθμίσεις. Αυτό το πλαίσιο περιλαμβάνεται στο προσαρτημένο υπόμνημα το οποίο καθορίζει τους στόχους, τις προτεραιότητες, τους τομείς συνεργασίας καθώς και τις διαδικασίες, τις δραστηριότητες και τις πρακτικές ρυθμίσεις για την εφαρμογή του.Θα ήθελα να προτείνω αυτή η επιστολή, το υπόμνημα και η επιστολή με την απάντησή σας να θεωρηθούν ως έγκριση των μέτρων από τις δύο πλευρές, τα οποία με επιφύλαξη οποιασδήποτε μελλοντικής γενικής συμφωνίας με τις Ευρωπαϊκές Κοινότητες, θα αντικαταστήσουν τις ρυθμίσεις που εισήγαγε η Ευρωπαϊκή Επιτροπή και η ΠΟΥ μέσω προηγούμενης ανταλλαγής επιστολών και της κοινής δήλωσης πρόθεσης. Τα μέτρα αυτά θα τεθούν σε ισχύ την ημερομηνία της απάντησής σας.Με τιμή,Gro Harlem BrundtlandΓενική διευθύντρια της ΠΟΥΒ. ΕΠΙΣΤΟΛΗ ΑΠΟ ΤΗΝ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΚυρία,Έχω την τιμή να σας γνωστοποιήσω ότι έλαβα την επιστολή σας σχετικά με την εδραίωση και την εντατικοποίηση της συνεργασίας της Παγκόσμιας Οργάνωσης Υγείας και της Επιτροπής των Ευρωπαϊκών Κοινοτήτων.Η Ευρωπαϊκή Επιτροπή συμμερίζεται τις απόψεις σας για την ανάγκη συσπείρωσης των δυνάμεων προκειμένου να αντιμετωπιστούν οι ταχείες αλλαγές που συντελούνται στον κόσμο και που παρουσιάζουν νέες και εξαιρετικές προοπτικές για την υγεία και τα συστήμτα που έχουν δημιουργηθεί για την προστασία και τη βελτίωσή της. Οι προσπάθειές σας για την αναδιάρθρωση των δομών, των πολιτικών και των προτεραιοτήτων της ΠΟΥ, την ενίσχυση του ηγετικού ρόλου της ΠΟΥ στην υγεία και τη διαμόρφωση εταιρικών σχέσεων επιρροής για να αντιμετωπιστούν αυτές οι προκλήσεις, είναι αξιέπαινες και αξίζουν την υποστήριξη μας.Η συνθήκη για την ίδρυση της Ευρωπαϊκής Κοινότητας απαιτεί η Κοινότητα να συμβάλλει στην εξασφάλιση ενός υψηλού επιπέδου προστασίας της υγείας. Με την έναρξη ισχύος της συνθήκης του Άμστερνταμ την 1η Μαΐου 1999 ανατέθηκαν νέες εξουσίες στις Ευρωπαϊκές Κοινότητες για να ενεργούν σε τομείς που σχετίζονται άμεσα και έμμεσα με την υγεία. Ιδιαίτερα το άρθρο 152 της συνθήκης ΕΚ ορίζει ότι θα εξασφαλισθεί ένα υψηλό επίπεδο προστασίας της υγείας στον καθορισμό και την εφαρμογή όλων των κοινοτικών πολιτικών και δραστηριοτήτων και κατευθύνει τη δράση προς τη βελτίωση της δημόσιας υγείας, την πρόληψη ασθενειών και νόσων και την παράκαμψη των πηγών κινδύνου για την ανθρώπινη υγεία.Τα άρθρο 152 επαναλαμβάνει την υποχρέωση των Ευρωπαϊκών Κοινοτήτων η οποία εισήχθη με τη συνθήκη του Μάαστριχτ, να εδραιωθεί η συνεργασία με διεθνείς οργανισμούς αρμόδιους στον τομέα της υγείας. Περιμένοντας την έναρξη ισχύος της συνθήκης του Μάαστριχτ, υπογράφηκε δήλωση πρόθεσης όπως σημειώσατε και εσείς, από τους διορισμένους αντιπροσώπους μας το 1992. Σε αυτή τη δήλωση είχε προβλεφθεί η σύναψη ρύθμισης-πλαισίου μεταξύ της ΠΟΥ και της Ευρωπαϊκής Επιτροπής καθώς και η εγκατάσταση γραφείου σύνδεσης της ΠΟΥ στις Βρυξέλλες.Με χαρά αναγνωρίζω ότι έχει σημειωθεί πρόοδος όχι μόνον σε αυτά τα δύο σημεία αλλά και σε θέματα πρακτικής συνεργασίας, κοινού έργου και συμπληρωματικών προσπαθειών σε πολλούς τομείς της πολιτικής που σχετίζεται με την υγεία, μια ευρεία περιγραφή της οποίας έχει ήδη συμπεριληθεί σε ανακοίνωση της Ευρωπαϊκής Επιτροπής το Μάιο του 1993. Από τη δημοσίευση αυτού του εγγράφου η συνεργασία μας έχει επεκταθεί και εμβαθυνθεί και με την ευκαιρία εκφράζω τις ευχαριστίες μου για τη συμβολή της ΠΟΥ στο έργο της Ευρωπαϊκής Επιτροπής· με ικανοποίηση διαπίστωσα την πρόθεσή σας σε αυτό το πλαίσιο να ενισχυθεί το γραφείο σύνδεσης της ΠΟΥ στις Βρυξέλλες, την οποία εκφράσατε κατά την επίσκεψή σας στην Ευρωπαϊκή Επιτροπή πέρυσι τον Ιανουάριο.Η Ευρωπαϊκή Επιτροπή επικροτεί την πρότασή σας να προχωρήσετε σε νέα ανταλλαγή επιστολών με στόχο την προώθηση στενότερης συνεργασίας με την οργάνωσή σας και την επίτευξη προόδου στη διαμόρφωση όλων των πολιτικών και των μέτρων που ενδιαφέρουν τις Ευρωπαϊκές Κοινότητες και την ΠΟΥ και μειώνουν το βάρος της θνησιμότητας και της νοσηρότητας που μπορούν να αποφευχθούν, αντιμετωπίζουν τους κινδύνους για την υγεία, βελτιώνουν την υγεία και τα συστήματά της και δημιουργούν τις συνθήκες για πρόοδο στην γνώση και την τεχνολογία στην υπηρεσία της υγείας. Η Ευρωπαϊκή Επιτροπή συμφωνεί ότι κατά την επιδίωξη τέτοιων στόχων και οι δύο πλευρές πρέπει να στοχεύουν στην παραχή της καλύτερης δυνατής προστιθέμενης αξίας στα κράτη μέλη με σεβασμό προς τη διαφορετική φύση, τις διαδικασίες και τα μέσα του κάθε μέλους, στην υλοποίηση συμπληρωματικών και συντονισμένων δραστηριοτήτων και στην αποφυγή οποιασδήποτε περιττής επικάλυψης προσπαθειών. Η Ευρωπαϊκή Επιτροπή πιστεύει ότι πρέπει τώρα να λάβει πρακτικά μέτρα για τη δημιουργία κατάλληλου πλαισίου για τις σχέσεις με την ΠΟΥ, το οποίο θα αντικαταστήσει το πλαίσιο που είχε διαμορφωθεί με την προηγούμενη ανταλλαγή επιστολών και την προαναφερθείσα δήλωση πρόθεσης.Με χαρά λοιπόν σας ενημερώνω εξ ονόματος της Ευρωπαϊκής Επιτροπής ότι εγκρίνω τα μέτρα που περιγράφονται στο υπόμνημα και ότι το υπόμνημα, η επιστολή της ... και αυτή η απάντηση θα αποτελέσουν το μέσο το οποίο θα διέπει τις σχέσεις μεταξύ της Παγκόσμιας Οργάνωσης Υγείας και της Ευρωπαϊκής Επιτροπής.Με τιμή,David ByrneΜέλος της ΕπιτροπήςΥΠΟΜΝΗΜΑαναφορικά με το πλαίσιο και τις ρυθμίσεις για τη συνεργασία της Παγκόσμιας Οργάνωσης Υγείας και της Επιτροπής των Ευρωπαϊκών ΚοινοτήτωνΑ. ΑΡΧΕΣ ΚΑΙ ΣΤΟΧΟΙ1. Η Παγκόσμια Οργάνωση Υγείας και οι Ευρωπαϊκές Κοινότητες έχουν κοινά ενδιαφέροντα στον τομέα της υγείας και σε άλλους συναφείς τομείς. Οι δύο αυτοί φορείς έχουν δεσμευθεί για την προώθηση και τη βελτίωση της υγείας, τη μείωση της θνησιμότητας που μπορεί να αποφευχθεί και της μειονεξίας που δυσχεραίνει τη δραστηριότητα για την πρόληψη των ασθενειών και για την αντιμετώπιση τυχόν απειλών για την υγεία. Και οι δύο στοχεύουν να συμβάλουν ώστε να εξασφαλισθεί ένα υψηλό επίπεδο προστασίας της υγείας και να θέσουν την υγεία στο επίκεντρο της ημερήσιας διάταξης για τη διεθνή ανάπτυξη όσον αφορά την καταπολέμηση της φτώχειας, την προστασία του περιβάλλοντος, την προώθηση της κοινωνικής ανάπτυξης, την άνοδο του βιοτικού επιπέδου και τη βελτίωση των εργασιακών συνθηκών.2. Τόσο η Ευρωπαϊκή Επιτροπή όσο και η ΠΟΥ στο αντίστοιχο έννομο πλαίσιό τους, έχουν ταχθεί να εξυπηρετούν τις ανάγκες των κρατών μελών τους και των χωρών εταίρων τους, να ενισχύουν την ανάπτυξη και τη διατήρηση αποτελεσματικών παρεμβάσεων για την υγεία, του υγιεινού περιβάλλοντος, των αποτελεσματικών συστημάτων για την υγεία. Έχουν δεσμευτεί επίσης να βοηθήσουν τους διάφορους παράγοντες στον τομέα της υγείας κατά τη διαμόρφωση συνεργιών και εταιρικών σχέσεων με κατεύθυνση τη δράση και στόχο την ανακούφιση, τον περιορισμό των κρίσεων και της εμφάνισης ασθενειών καθώς και τη μεταβίβαση γνώσεων και δεξιοτήτων. Και οι δύο φορείς αντλούν από την πραγματογνωμοσύνη και τους πόρους των αντίστοιχων κρατών μελών για να προσθέσουν αξία στις προσπάθειές τους και να συντονίσουν το σχεδιασμό και την εφαρμογή πολιτικών για την υγεία και των πολιτικών που έχουν σχέση με την υγεία. Και οι δύο φορείς έχουν αφοσιωθεί στη σφυρηλάτηση αρμονικών σχέσεων και στην αποφυγή περιττής επικάλυψης των προσπαθειών κατά την επιδίωξη κοινών στόχων. Αυτή η εταιρική σχέση για την υγεία αναγνωρίζει τα ειδικά συγκριτικά πλεονεκτήματα της Παγκόσμιας Οργάνωσης Υγείας και της Ευρωπαϊκής Επιτροπής.3. Η Παγκόσμια Οργάνωση Υγείας έχει έναι μοναδικό ρόλο στην προάσπιση της υγείας και στην παροχή συμβολών για όλα τα θέματα υγείας καθώς και στην παροχή τεχνικής εμπειρίας στον τομέα της υγείας. Ο ρόλος της Ευρωπαϊκής Επιτροπής στην υγεία ορίζεται στις συνθήκες των ΕΚ και διέπεται από ειδικούς όρους για τις αρμοδιότητες και τις ευθύνες όσον αφορά το πεδίο και τη φύση των δραστηριοτήτων της. Η συνεργασία των δύο φορέων πρέπει να σέβεται τις διαφορές σε θεσμικές και επιχειρησιακές ρυθμίσες που διέπουν τη δράση τους. Κάθε φορέας έχει ισχυρά σημεία και πλεονεκτήματα τα οποία πρέπει να αξιοποιηθούν κατά τη συνεργασία τους προκειμένου να συμπληρώνουν και να ενισχύουν αμοιβαία τις ενέργειές τους στον τομέα της υγείας. Ενώ ο καθένας διαθέτει τις δικές του προτεραιότητες και το δικό του πρόγραμμα εργασίας, μπορούν ωστόσο να προωθήσουν κοινό έργο και συντονισμό δράσης για τεχνικές δραστηριότητες και δραστηριότητες του τομέα καθώς και να προχωρήσουν σε πρακτικές ρυθμίσεις για τις ανταλλαγές πληροφοριών ρουτίνας και ad hoc καθώς και για ανταλλαγές εμπειριών.Β. ΤΟΜΕΙΣ ΣΥΝΕΡΓΑΣΙΑΣ1. Παραγωγή, συλλογή, επεξεργασία και διάδοση έγκυρων πληροφοριών και δεδομένων για χρήση από τις εθνικές κυβερνήσεις, τους επαγγελματίες και άλλα μέρη με μέριμνα για την υγεία και παράλληλα σεβασμό των απαιτήσεων για την προστασία των δεδομένων, προκειμένου να παρέχουν υγιή βάση για την παρακολούθηση της υγείας και των καθοριστικών παραγόντων της υγείας, για το σχεδιασμό αποτελεσματικών πολιτικών και μέτρων, την υλοποίηση και την αξιολόγηση των δραστηριοτήτων εφαρμογής και την έγκαιρη εισαγωγή διορθωτικής δράσης.2. Ανάπτυξη μεθοδολογιών και εργαλείων για την παρακολούθηση της υγείας και την επίβλεψη των ασθενειών, ανάλυση και στοχοθέτηση για δράση των ειδικών προβλημάτων υγείας και των προβλημάτων που συνδέονται με την υγεία, αξιολόγηση και ιεράρχηση των προτεραιοτήτων για τις παρεμβάσεις στον τομέα της υγείας και ενίσχυση της ανάπτυξης του συστήματος υγείας.3. Ενίσχυση της επίβλεψης των μεταδοτικών ασθενειών και βελτίωση της απόκρισης.4. Ανταλλαγή πληροφοριών και εμπειριών για την αξιολόγηση των συνεπειών που έχουν οι παράγοντες του περιβάλλοντος στην υγεία και για τον καθορισμό και την επιστημονική και τεχνική αναθεώρηση της υγείας, των κριτηρίων και των κατευθυντήριων γραμμών που συνδέονται με την υγεία, με στόχο ένα υψηλό επίπεδο προστασίας της υγείας προκειμένου να ενισχύσουν και να διατηρήσουν τις πολιτικές για τη μείωση του κινδύνου σε θέματα υγείας.5. Προώθηση της έρευνας και της τεχνολογικής ανάπτυξης που σχετίζεται με την υγεία, κεφαλαιοποιώντας τα αποτελέσματά της και παρέχοντας συμβουλές για εφαρμογές σε τομείς της υγείας και τομείς που σχετίζονται με την υγεία.6. Κινητοποίηση και συντονισμός όπου υπάρχουν κατάλληλοι πόροι για παρεμβάσεις στο χώρο της υγείας σε συνεργασία με αναγνωρισμένους φορείς σε αυτό τον τομέα και συνεργασία σε καταστάσεις έκτακτης ανάγκης όπως αυτές που προκύπτουν από φυσικές καταστροφές.7. Ανταλλαγή ή απόσπαση προσωπικού για την αμοιβαία ενημέρωση και την απόκτηση πείραςΓ. ΠΡΟΤΕΡΑΙΟΤΗΤΕΣ1. Με επιφύλαξη άλλων θεμάτων που ενδέχεται να αποκτήσουν μεγαλύτερη σημασία ή να απαιτήσουν άμεση προσοχή και δράση και ανάλογα με τα αποτελέσματα των κοινών τακτικών επισκοπήσεων, οι προτεραιότητες για τη συνεργασία θα περιλάβουν:1.1. την ανάπτυξη των δεικτών για την υγεία και τη συλλογή και διάδοση δεδομένων για την κατάσταση, τις πολιτικές και τα συστήματα της υγείας, προωθώντας προσεγγίσεις με βάση τα αποδεδειγμένα στοιχεία·1.2. τη σύνδεση των δικτύων για την επίβλεψη των μεταδοτικών ασθενειών και της υγείας·1.3. την ανάπτυξη μεθοδολογιών και προδιαγραφών για ανάλυση και εντοπισμό και την παροχή συμβουλών και σχεδίων για αποκρίσεις ιδιαίτερα στην ελονοσία, τον ιό του HIV/AIDS, τη φυματίωση, τις αναδυόμενες ασθένειες και τις απειλές στην αντιμικροβιακή αντοχή·1.4. τη ανάπτυξη υγιών πολιτικών και αποτελεσματικών συστημάτων που κατευθύνονται προς την αειφόρο ανάπτυξη της υγείας συμπεριλαμβάνοντας την ανακούφιση από τη φτώχεια, την αποτελεσματική αντιμετώπιση μαστιγών και απειλών για την υγεία κατά προτεραιότητα και το συνδυασμό προσπαθειών για να βοηθηθεί η ανάπτυξη των χωρών και η μετάβασή τους στην οικονομία της αγοράς·1.5. κριτήρια και κατευθυντήριες γραμμές ιδιαίτερα για την ασφάλεια και την προστασία της υγείας κατά των φυσικών, χημικών και βιολογικών παραγόντων·1.6. έρευνα για την υγεία και προτεραιότητες της τεχνολογικής ανάπτυξης·1.7. η μείωση κατανάλωσης καπνού μέσω της διαπραγμάτευσης, έγκρισης και εφαρμογής μιας σύμβασης πλαισίου για τον έλαγχο του καπνού, η ανταλλαγή πληροφοριών και η διάδοση ορθής πρακτικής για τη μείωση του καπνίσματος·2. Οι δραστηριότητες που πρέπει να επιδιωχθούν στο πλαίσιο αυτών των προτεραιοτήτων θα συμφωνηθούν στις συναντήσεις που περιγράφονται στο κεφάλαιο Δ και ενδέχεται να λάβουν τη μορφή που καθορίζεται παρακάτω:2.1. ανταλλαγή πληροφοριών, τεκμηρίωση, ανταλλαγή εμπειριών και ενίσχυση συνεργασίας για:2.1.1. κατάρτιση των κριτηρίων και των κατευθυντηρίων γραμμών·2.1.2. σχεδιασμός μέσων και άλλων εγγράφων που σχετίζονται με τη νομοθεσία·2.2. δημιουργία βάσεων δεδομένων και διευκόλυνση της πρόσβασης και της χρήσης·2.3. παροχή συμβουλών και τεχνικής υποστήριξης για θέματα υγείας και θέματα που συνδέονται με την υγεία·2.4. εκπόνηση εκθέσεων·2.5. πραγματοποίηση αναλύσεων·2.6. χρηματοδότηση σχεδίων·2.7. συμμετοχή σε επιτροπές και ομάδες εργασίας σύμφωνα με τους κανόνες που ισχύουν για μια τέτοια συμμετοχή·2.8. κοινή εκτέλεση του έργου με κατάλληλη ανάθεση των καθηκόντων μεταξύ των δύο μερών·2.9. παροχή εμπειρογνωμοσύνης μέσω της απόσπασης του προσωπικού.Δ. ΔΙΑΔΙΚΑΣΙΕΣΗ Παγκόσμια Οργάνωση Υγείας και η Επιτροπή των Ευρωπαϊκών Κοινοτήτων συμφωνούν να θεσπίσουν και να προχωρήσουν στις ακόλουθες διαδικασιές για τη διεξαγωγή των δραστηριοτήτων στο πλαίσιο της συνεργασίας τους:1. Όσον αφορά τις σχέσεις μεταξύ της Επιτροπής των Ευρωπαϊκών Κοινοτήτων αφενός και της Παγκόσμιας Συνέλευσης για την Υγεία και του διοικητικού συμβουλίου της ΠΟΥ αφετέρου:1.1. η Ευρωπαϊκή Επιτροπή θα κληθεί να συμμετέχει στις συνεδριάσεις της Παγκόσμιας Συνέλευσης για την Υγεία, του διοικητικού συμβουλίου και των περιφερειακών επιτροπών και να συμμετέχει στις αποφάσεις τους σύμφωνα με το αντίστοιχο καταστατικό και τις πρακτικές που ισχύουν για τους παρατηρητές·1.2. η ευρωπαϊκή Επιτροπή θα παραλαμβάνει τις εκθέσεις της Παγκόσμιας Συνέλευσης για την Υγεία, του διοικητικού συμβουλίου και των περιφερειακών επιτροπών και τις εκθέσεις που υποβάλλει ο γενικός διευθυντής της ΠΟΥ στη Παγκόσμια Συνέλευση για την Υγεία και στο διοικητικό συμβούλιο·1.3. η Ευρωπαϊκή Επιτροπή μπορεί να υποβάλλει υπομνήματα στο γενικό διευθυντή, ο οποίος θα καθορίζει την ανάγκη και το πεδίο της διάδοσής τους·1.4. ο γενικός διευθυντής της ΠΟΥ μπορεί ύστερα από διαβουλεύσεις με την Επιτροπή των Ευρωπαϊκών Κοινοτήτων, να επιστήσει την προσοχή του αρμόδιου διοικητικού φορέα της ΠΟΥ στο θέμα της συμμετοχής της Επιτροπής στο έργο αυτής της οργάνωσης σε ειδικές περιπτώσεις όπως π.χ. η διαπραγμάτευση διεθνών συμφωνιών και στη θέση των Ευρωπαϊκών Κοινοτήτων σύμφωνα με τέτοιες συμφωνίες·1.5. κάθε μέρος θα καλεί το άλλο να συμμετέχει στις εργασίες των επιτροπών και των ομάδων εργασίας, ανάλογα με τα θέματα στην ημερήσια διάταξή τους, για τα οποία η ΠΟΥ και η Επιτροπή έχουν κοινό ενδιαφέρον σύμφωνα με τους κανόνες που ισχύουν για τέτοια συμμετοχή.2. Όσον αφορά τις σχέσεις μεταξύ του γενικού διευθυντή της ΠΟΥ και της Ευρωπαϊκής Επιτροπής:2.1. ο γενικός διευθυντής της ΠΟΥ και το μέλος της Ευρωπαϊκής Επιτροπής αρμόδιο για τη δημόσια υγεία θα ανταλλάσσουν γνώμες όταν χρειάζεται για θέματα αμοιβαίου ενδιαφέροντος. Αυτή η διαβούλευση πρέπει να στοχεύει όσο το δυνατόν περισσότερο στην επίτευξη συντονισμού και στην ευρύτερη δυνατή εφαρμογή των σχετικών μέσων και άλλων εγγράφων που εγκρίνονται από κάθε μέρος·2.2. ο γενικός διευθυντής της ΠΟΥ και το μέλος της Ευρωπαϊκής Επιτροπής αρμόδιο για τη δημόσια υγεία, συνοδευόμενοι από υψηλόβαθμους αξιωματούχους από τις δύο πλευρές, θα συμμετέχουν κατά γενικό κανόνα μια φορά ετησίως, σε ανταλλαγή απόψεων και θα αναθεωρούν σχετικές δραστηριότητες και τρέχοντα και μελλοντικά σχέδια εργασίας προκειμένου να καταγράψουν την κατάσταση και να ενισχύσουν περαιτέρω τη συνεργασία της Ευρωπαϊκής Επιτροπής και της ΠΟΥ·2.3. ο γενικός διευθυντής της ΠΟΥ και το μέλος της Ευρωπαϊκής Επιτροπής αρμόδιο για τη δημόσια υγεία θα λάβουν τα κατάλληλα μέτρα για την εξασφάλιση στενής σχέσης και συνεργασίας μεταξύ των αξιωματούχων των δύο μερών. Για το σκοπό αυτό θα διορισθεί ανώτατος αξιωματούχος από κάθε μέρος για να παρακολουθεί την πρόοδο της συνεργασίας και να ενεργεί ως σημείο επαφής και συντονισμού σε αυτό το πλαίσιο.3. Συμπληρωματικές πρακτικές ρυθμίσεις3.1. Κατά γενικό κανόνα μία φορά ετησίως θα πραγματοποιούνται συνεδριάσεις αφενός μεταξύ του διευθυντή για τη δημόσια υγεία στην ΓΔ Υγείας και Προστασίας του Καταναλωτή της Ευρωπαϊκής Επιτροπής συνοδευόμενου από ανώτατους αξιωματούχους από υπηρεσίες που συνδέονται με θέματα που καλύπτονται από αυτό το υπόμνημα και του αξιωματούχου σύνδεσης της Ευρωπαϊκής Επιτροπής και αφετέρου των επικεφαλής ομάδων, των περιφερειακών διευθυντών για την Ευρώπη και των αξιωματούχων σύνδεσης της ΠΟΥ· σε αυτές τις συνεδριάσεις αναμένεται να επισκοπείται η πρόοδος εργασίας, στους τομείς συνεργασίας κατά προτεραιότητα, να ανταλλάσσονται πληροφορίες και να εξετάζονται μελλοντικά σχέδια συνεργασίας και να εντοπίζονται συναντήσεις και εκδηλώσεις που απαιτούν προσπάθειες συνεργασίας και συντονισμού καθώς και να προετοιμάζουν εκθέσεις για τη συνεδρίαση που αναφέρθηκε στο σημείο Δ.2.2.3.2. Τακτικές και ad hoc συνεδριάσεις είναι δυνατόν να γίνονται μεταξύ των αξιωματούχων των δύο μερών με ειδοποίηση και όσο το δυνατόν μεγαλύτερη συμμετοχή των αξιωματούχων σύνδεσης καλύπτοντας πρακτικά θέματα συνεργασίας ιδιαίτερα την εφαρμογή σχεδίων και τη συμμετοχή σε επιτροπές, ομάδες και μέρη εργασίας και την προετοιμασία εγγράφων.4. Χρηματοοικονομική συνεργασία4.1. Η συνεργασία μεταξύ της Ευρωπαϊκής Επιτροπής και της Παγκόσμιας Οργάνωσης Υγείας ίσως λάβει τη μορφή χρηματοδότησης από τις δύο πλευρές για σχέδια που υλοποιούν τρίτα μέρη ή για χρηματοοικονομική βοήθεια από την Ευρωπαϊκή Επιτροπή για δραστηριότητες της Παγκόσμιας Οργάνωσης Υγείας. Η πρόοδος για τα σχέδια στο πλαίσιο της χρηματοοικονομικής συνεργασίας θα αναθεωρηθεί στις συνεδριάσεις που αναφέρονται στα σημεία Δ.2.2 και Δ.3.4.2. Η χρηματοοικονομική βοήθεια της Ευρωπαϊκής Επιτροπής για δραστηριότητες της Παγκόσμιας Οργάνωσης Υγείας θα σέβεται τη "Συμφωνία μεταξύ των Ηνωμένων Εθνών και της Ευρωπαϊκής Κοινότητας για τις αρχές που διέπουν τη χρηματοδότηση ή τη συγχρηματοδότηση προγραμμάτων και σχεδίων που διαχειρίζονται τα Ηνωμένα Έθνη από την Κοινότητα" η οποία άρχισε να ισχύει στις 9 Αυγούστου 1999 και τη συμφωνία της ρήτρας εξακρίβωσης μεταξύ της Ευρωπαϊκής Κοινότητας και των Ηνωμένων Εθνών που άρχισε να ισχύει την 1η Ιανουαρίου 1995. Και οι δύο όπως μπορεί να τροποποιηθούν ή να διασαφηνιστούν από συμφωνία μεταξύ της Ευρωπαϊκής Επιτροπής και της Παγκόσμιας Οργάνωσης Υγείας, ιδίως υπό το φως τροποποιήσεων ή διευκρινήσεων στις συμφωνίες μεταξύ της Κοινότητας και των Ηνωμένων Εθνών.Τέτοιες δραστηριότητες που λαμβάνουν χρηματοοικονομική βοήθεια από την Ευρωπαϊκή Επιτροπή θα αποτελέσουν το αντικείμενο ειδικών ρυθμίσεων για τα σχέδια.